text: Tronskifte i tyggegummi-koncern
  13 december 2012 kl. 12.59
  Holger Bagger-Sørensen, som fylder 70 i næste måned, overlader formandsposter i den kendte tyggegummi-koncern i Vejle til sine to sønner.
  Sønnerne Steen og Claus er 4. generation i familien Bagger-Sørensen, som har laveet tyggegummi i Vejle siden 1915. Fra 1939 under det verdenskendte navn, Dandy.
  I dag hedder fabrikken Gumlink og produktionen er flyttet til Tyrkiet. Koncernen er i det sidste årti udvidet med Fertin, som fremstiller medicinsk tyggegummi.
  
  Goddt tidspunkt
  - Det er et rigtig godt tidspunkt at gå af på. Virksomhederne er i god gænge, og samtidig er der masser af udfordringer for næste generation, siger Holger Bagger-Sørensen til Vejle Amts Folkeblad.
  Han fylder 70 år til januar og har arbejdet med tyggegummi hele livet. Bl.a. 16 år som direktør. Men siden 1991 har han været formand for koncernens grene.
  Steen Bagger-Sørensen bliver formand for Gumlink A/S og Bagger-Sørensen Invest, og Claus Bagger-Sørensen bliver formand for Fertin Pharma A/S og Vecata Invest.
  Der sker ingen ændringer i direktionen i forbindelse med generationsskiftet
  